b'\n_START_ARTICLE_\nMathildeprisen\n_START_PARAGRAPH_\nMathildeprisen tildeles for arbejde for gennemf\xc3\xb8relsen af den fulde retslige og faktiske ligestilling mellem kvinder og m\xc3\xa6nd. Den er opkaldt efter Danmarks f\xc3\xb8rste kvindesagskvinde Mathilde Fibiger._NEWLINE_I statutterne hedder det mere udf\xc3\xb8rligt at Dansk Kvindesamfunds Mathilde gives til kvinder, m\xc3\xa6nd, organisationer, virksomheder og andre, der p\xc3\xa5 afg\xc3\xb8rende m\xc3\xa5de arbejder for gennemf\xc3\xb8relsen af den fulde retslige og faktiske ligestilling mellem kvinder og m\xc3\xa6nd._NEWLINE_Den f\xc3\xb8rste Mathilde blev den 7. december 1970 overrakt folketingsmedlem Grethe Philip for et sp\xc3\xb8rgsm\xc3\xa5l i Folketinget om f\xc3\xb8lgerne for den nordiske kvindes faktiske og retlige ligestilling ved Danmarks eventuelle indtr\xc3\xa6den i F\xc3\xa6llesmarkedet. Foresp\xc3\xb8rgslen resulterede i, at Folketinget nedsatte et udvalg til at behandle sp\xc3\xb8rgsm\xc3\xa5let._NEWLINE_Mathildeprisen fandtes oprindeligt som b\xc3\xa5de positiv og negativ pris. \xc3\x98v-Mathilden er tildelt bl.a. Knud Lundberg'